Kristen Stewart

Kristen Jaymes Stewart (nosusu ontok 9 Ngiop 1990) nopo nga songulun mimingkono' Amerika. Nokotorimo isido mogisuusuai gaa' kaampai no Gaa' Filem Akademi British om Gaa César, suai ko' ii nakacalun nogi montok Gaa' Akademi om Gaa' Golden Globe.

Nosusu om pinagayo do molohing dau id Los Angeles ii goduduo nga poingkaraja' id suang industri kohiakan, nokotimpuun i Stewart do nointutunan ontok 12 toun umul dau maya tonggungan dau sabaagi tanak kumaa kono' Jodie Foster id suang filim thriller di David Fincher, Panic Room (2002). Kalapas minimbulai id suang filim miagal do Zathura: A Space Adventure (2005) om Into the Wild (2007), nakagampot isido do kointutunan global kalapas miningkono sabaagi Bella Swan id suang siri filim The Twilight Saga (2008-2012). Ii nopo nga iso mantad francais filim i nakaanu kopomuhuan bobos akawas om minanahak di Stewart do Gaa' Rombituon Wagu BAFTA ontok toun 2010.

Kalapas miningkono' id filim fantasi Snow White and the Huntsman (2012), minomili i Stewart lobi kumaa do kolobusan osinggawa mantad ko' filim miampai bajet agayo solinaid do piipiro toun. Filim-filim dii nopo nga kaampai no drama Camp X-Ray (2014), Still Alice (2014), om Equals (2016). Narayou isido mantad do kosolimbahan dau id suang filim drama di Olivier Assayas, Clouds of Sils Maria (2014), mantad dii nakaanu isido Gaa' César montok Mimingkono Mongunguhup Bobos Osonong. Nokoruba kawagu isido di Assayas id suang filim thriller supernatural Personal Shopper (2016) om minomonsoi debut arahan dau miampai filim toniba, ii nopo nga Come Swim (2017).

Guminuli i Stewart kumaa Hollywood miampai tonggungan apangkal id suang filim aksi Charlie's Angels (2019) om komedi romantik Happiest Season (2020). Maya tingkono' dau sabaagi Diana, Puteri Wales id suang filim biografi arahan di Pablo Larraín, Spencer (2021), nokotorimo isido pancalunan montok Gaa' Akademi montok Mimingkono' Tondu Bobos Osonong.

 Koposion gulu 
Nosusu i Stewart id Los Angeles, California ontok 9 Ngiop 1990. Tapa dau, i John Stewart nopo nga songulun monunurupu sinasawat om penerbit televisyen. Tama dau,Affirmed by Stewart during an interview with The Project, an Australian TV program, on Mahas 14, 2012; viewable at "Kristen Stewart on The Project (Australia) June 14th", at the timestamp 02:48 i Jules Mann-Stewart nopo nga songulun mogogontong skrip om momomonsoi filim. Jules, i nontodonon dau nopo nga mantad Australia om pinagayo id Maroochydore, Queensland, mininsingilo isido id Universiti Sydney pogulu do minundaliu kuminaa id Hollywood ontok 16 toun umul dau. Ontok toun 1953, naanu i Jules do duo mikoruhang Yahudi id California, i Norma om Ben Urman. Piipiro timpu sumusuhut, nokoindalan i Stewart do poniisan DNA. Id suang iso ponorubungan ontok Milau 2019, nokoboros isido do poniisan dii pinopokito do iso mantad todu om taki biologi dau ponong tama nopo nga Yahudi Ashkenazi.Stated by Stewart on The Howard Stern Show, national radio syndication, Milau 5, 2019; can be viewed at "Kristen Stewart no Howard Stern Show (LEGENDADO)", at 23:30 I Stewart nopo nga haro tabang, i Cameron B. Stewart om duo tabang angkat, i Dana om i Taylor. Ontok toun 2012, minomfail i tama di Stewart do piadaan kalapas 27 toun nakasawo.

Pinagayo i Stewart id Dolungan San Fernando. Suminikul isido id sikul tampatan gisom toun koturu, om soira nokohompit isido id suang gana pinsingkonoon, pinotilombus dau o o sinikulan dau maya pinsingilaan tosodu gisom nopupusan o sikul pangaan takawas. Sabap do pinagayo isido id paganakan di poingkaraja' okon ko' sabaagi mimingkono' id suang industri kohiakan, osorou di Stewart om osiliu isido do monunuat skrip toi ko' pangarah, nga amu isido koumbal do kosorou sumiliu do mimingkono. Nokoboros isido: "Amu oku insan mumang sumiliu do tumpuan—yoho okon ko' songulun tangaanak i moboros do 'manu oku do ointutunan, sumiliu oku do mimingkono'. Au oku insan mogihum kokomoi do pinsingkonoon, nga asaru oku minluda do tanda tunturu ku tu orohian oku pen. Posuaton ku ngaran ku id nunu nopo."

 Buruon 

 Kotimpuunon buruon om kinalantayon tagayo (2000an) 
Tuminimpuun i Stewart miningkono ontok walu toun o umul dau, kalapas nokokito o songulun ejen dau do momonsoi kosolimbahan id suang drama Krismas id sikul tosiriba dau. Kalapas nokoindalan poniisan kabaalan solinaid do sontoun, nakaanu isido tonggungan kumoiso miampai kono' tokoro di amu mimboros id suang filim televisyen Disney Channel, The Thirteenth Year. Filim sumusuhut nopo  nga The Flintstones in Viva Rock Vegas, hinonggo kono' dau nopo nga sabaagi 'sumandak papataam sinsing'. Nokoimbulai nogi isido id suang filim indie The Safety of Objects (2001), sabaagi tanak tondu tomboy kumaa songulun tama tunggal di kikobolingkaangan (Patricia Clarkson). Minongigit nogi i Stewart do kono' tanak tondu tomboy, susumakit diabetes, kumaa songulun tama di nokopiada' (Jodie Foster) id suang filim thriller Panic Room (2002), arahan dii David Fincher."Biography Today", p.158 Nakacalun isido montok Gaa' Artis tomulok montok kosolimbahan dau. Kalapas kinalantayon do Panic Room, miningkono' i Stewart id suang filim thriller di suai, Cold Creek Manor (2003), miampai minongigit do kono' tanak tondu kumaa kono' di tiningkono' di Dennis Quaid om Sharon Stone, om nokotorimo isido pancalunan Gaa' Artis Tomulok montok kosolimbahan dau. Ontok timpu diti, id suang buruon dau, tuminimpuun isido do minsingilo id walai tu amu atantu o nuludan dau.

Ontok hopod om apat toun dau, nakaanu i Stewart do tonggungan apangkal di kumoiso dau id suang filim aksi-komedi tangaanak, Catch That Kid (2004), miampai di Max Thieriot om i Corbin Bleu. Ontok toun dii nogi, minongigit nogi i Stewart do kono' Lila id suang filim thriller, Undertow (2004). Miningkono' nogi i Stewart do filim televisyen Lifetime/Showtime, Speak (2004), mantad novel miampai ngaran di miagal sinuat di Laurie Halse Anderson. Stewart, i kiumul do hopod om tolu ontok dii, minongigit do kono' Melinda Sordino, songulun tangaanak sikul pangaan koiso i oruhai no do nokotingkod moboros kalapas naampahu. Narayou o kosolimbahan dau miampai pointongkop. Minomboros o The New York Times do, "Nokowonsoi i Stewart do kono' di kotumboyo, poimponu do kosindualan om koborulangan."

Nokoimbulai i Stewart id suang filim fantasi-pengembaraan Zathura: A Space Adventure (2005), kitonggungan sabaagi Lisa Budwing, taka di au monongkoilo kumaa duo tanak kusai. Maamaso diolo mamain do pomoinan papan, sinimban diolo o walai diolo suminiliu do iso kapal angkasa i tumulud miampai aiso panamangan id labus do angkasa. Narayou o filim diti do pengkritik, nga amu nakagayat do media o kosolimbahan di Stewart. Amu minggura o kono' dau id poingompus do filim dii. Toun di sumusuhut, minongigit isido do kono' Maya id suang Fierce People (2006), arahan di Griffin Dunne. Kalapas filim dii, nokotorimo isido tonggungan apangkal sabaagi Jess Solomon id suang filim thriller supernatural The Messengers.

 Imej awam 
I Stewart nopo nga id taang ko-7 id suang katayadan AskMen "Top 99 Tondu" montok toun 2013. Pinungaranan isido o Glamour UK do tondu di kibasaan bobos osonong ontok toun 2012, 2013, om 2016. Ontok toun 2020, nokotorimo i Stewart do Gaa Mimingkono Dekad mantad Hollywood Critics Association.

 Koposion peribadi 
Poingion i Stewart id Los Angeles. Ontok toun 2017, pinointalang isido do yau nopo nga biseksual, miampai minoboros, "Amu ko oborulong nung biseksual ko. Montok doho, ii nopo nga amu i koborulong." Ontok 2019, pinointalang di Stewart do sinunudan isido do amu popokito tupus dau kumaa tambalut tondu dau id kinoyonon awam, mooi do kaanu isido do tonggungan apangkal. Minoboros isido: "Amu oku mumang kumaraja miampai tulun-tulun miagal dii." Minangakun isido sabaagi songulun di feminis. Isido haro nogi o equinophobia, kopondosian kumaa kuda.

Koumbal i Stewart do miupus miampai di Anton Yelchin ontok panggambaran Fierce People; pinointalang disido i Yelchin sabaagi "first heartbreak" dau. Kalapas pinitongkiadan diolo, miupus i Stewart miampai tambalut mimingkono dau id filim Speak, i Michael Angarano, mantad toun 2005 gisom kotimpuunon 2009.
kanan|thumb|Stewart miampai monunuat skrip, Dylan Meyer ontok Gaa' Kritik Pilion ko-27

 Karaja amal 
Ontok toun 2012, minanain i Stewart om pinotoluod dau o gaun i ginarung dau id tayangan perdana The Twilight Saga: Breaking Dawn – Part 2 montok lelongan CharityBuzz i manahak kounalan kumaa Dana Kouhupan Sandy Yayasan Robin Hood, i popotounda sokodung timpu tanaru kumaa diolo dii noontok do Badai Sandy. Ontok toun 2016, minaganu isido boogian id kapamansayan iso sikul id Nicaragua maya organisasi aiso untung buildOn, miampai tudu do manahak kosiwatan kumaa tangaanak montok maganu pondidikan id liwang di lobi otinolig om momutut do turugan korutuman om bolou pimato. Ontok toun di sumusuhut, minonimung isido $500,000 montok kouhupan Badai Sandy miampai ruminuba do songulun "putera Kosilahon Tanga'" i amu pinungaran solinaid do 15 minit.

 Filimograpi 

 Filim 
TounUhuTonggunganNuut2000The Flintstones in Viva Rock VegasRing Toss GirlAiso kredit2001The Safety of ObjectsSam Jennings2002Panic RoomSarah Altman2003Cold Creek ManorKristen Tilson2004Catch That KidMaddy PhillipsUndertowLila2005Fierce PeopleMayaZathura: A Space AdventureLisa Budwing2007The MessengersJessica "Jess" SolomonIn the Land of WomenLucy HardwickeThe Cake EatersGeorgia KaminskiInto the WildTracy TatroCutlassYoung RobinFilim toniba2008JumperSophieWhat Just HappenedZoeThe Yellow HandkerchiefMartineTwilightBella Swan2009AdventurelandEmily "Em" LewinThe Twilight Saga: New MoonBella Swan2010The RunawaysJoan JettThe Twilight Saga: EclipseBella SwanWelcome to the RileysAllison/Mallory (alias)2011The Twilight Saga: Breaking Dawn – Part 1Bella Swan2012Snow White and the HuntsmanSnow WhiteOn the RoadMarylouThe Twilight Saga: Breaking Dawn – Part 2Bella SwanK-11Ray's SecretaryTonggungan rolou2014Camp X-RayColeClouds of Sils MariaValentineStill AliceLydia Howland9 KissesFilim toniba2015American UltraPhoebe LarsonAnesthesiaSophieOnce and ForeverCoco ChanelFilim tonibaEqualsNia2016Certain WomenElizabeth TravisCafé SocietyVonniePersonal ShopperMaureenBilly Lynn's Long Halftime WalkKathryn2018LizzieBridget SullivanJT LeRoySavannah Knoop2019SebergJean SebergLove, AntoshaHerselfDokumentariCharlie's AngelsSabina Wilson2020UnderwaterNorah PriceHappiest SeasonAbby Holland2021SpencerDiana, Princess of Wales2022Crimes of the FutureTimlin2024Love Lies BleedingLouLove Meme.life.form/DejaSacramentoRosie

 Televisen 
TounUhuTonggunganNuut1999The Thirteenth YearGirl in Fountain LineTV movie, aiso kredit2004SpeakMelinda SordinoTV movie2008The Sarah Silverman ProgramAnnouncerEpisod: "I Thought My Dad Was Dead, But It Turns Out He's Not", aiso kredit2017, 2019Saturday Night LiveHerself (host)2 episod2022Irma VepLiannaEpisod: "The Terrible Wedding"2023Living for the DeadHerself (narrator)monunupu om penerbit eksekutif

 Muzik video 
TounUhuArtis2011"I Was Broken"Marcus Foster2014"Just One of the Guys"Jenny Lewis2016"Ride 'Em On Down"The Rolling Stones2018"If You Really Love Nothing"Interpol2023"You Only Love Me"Rita Ora

 Sabaagi direktor 
TounUhuNuut2014"Take Me To The South"Music video by Sage + the Saints2017Come SwimShort film, part of the anthology series ShatterBox Anthology"Down Side of Me"Music video by Chvrches2020CricketsShort film, part of the anthology series Homemade2023The FilmShort film/music video by BoygeniusTBAThe Chronology of WaterFeature film

 Gaa' om pancalunan 
Nokotorimo i Stewart do Gaa' César, Gaa' Festival Filim Milano, Gaa' Artis Tomulok, om Gaa' Rombituon Tomulok BAFTA. Nakalantoi isido Gaa mantad National Society of Film Critics, New York Film Critics Circle, om Boston Society of Film Critics montok kosolimbahan dau id suang Clouds of Sils Maria. Nakacalun nogi isido montok Gaa' Akademi, Gaa' Golden Globe, om Gaa' Critics' Choice Movie montok kosolimbahan dau id suang Spencer.

 Sukuon